Krismis | | INK Krismis – INK
Datum gepubliseer: 15 Maart 2017 Aantal woorde: 81 182 Kere gelees ♥2
asblikke versier met Kersfeespapier
Kersete met koekstruif en kersies reeds vergete
kers-speelgoed stukkend op die grond
lê oral rond…
Kersgesigte weggepak in laai en rak
elkeen het terug gekeer na sy eie seer
waaruit ons nie kan ontsnap
wat aan ons hakskene bly hap
die nuwe jaar en altyd deur
Kersfees is verby…
nou is dit net weer ek
ek alleen met my hartseer hart
terwyl pa stry en ma baklei
onder die uitgerafelde krismisboom 30 April 2018 | Christien Duvenage oorlede – My Dopperdagboek
30 April 2018 | Christien Duvenage oorlede
April 30, 2019 • morneweb
Christien en ds. A.P.C. Duvenage.
Predikantsvrou ook pastoriedogter
C.M.E. (Christien) Duvenage is op hierdie dag in die ouderdom van 80 jaar en agt maande oorlede.
Mev. Duvenage (née Van der Merwer) is op 27 Augustus 1937 as ’n predikantsdogter gebore. Haar nooiensvan was Van der Merwe. Sy was ’n briljante wiskunde-onderwyseres. Haar suster Hannetjie is met prof. Koos Vorster getroud. Haar een broer, Mike, is ’n advokaat en nog een, Stoffel, was ’n kabinetsminister in die ou bedeling.
Saam met haar man, ds. A.P.C. (Peet) Duvenage, het sy in die volgende gemeentes gedien: Eikenhof 1959–1962, Johannesburg-Wes 1962–1971, Bloemfontein-Suid 1971–1981 en Bultfontein 1981–1999, waar hy sy emeritaat aanvaar het. Hy het haar op 8 Januarie 2016 ontval.
Mev. Duvenage se begrafnis is op Vrydag 4 Mei om 10:30 op Derby gehou, waarna die troosdiens om 12:00 in die Gereformeerde kerk by De Wetstraat 64 op Koster plaasgevind het.
Esta Berg was een van My Dopperdagboek se lede wat verlede jaar aan mev. Duvenage en haar man hulde gebring het. “Twee dierbare mense gewees. My paaie het met hulle gekruis toe hulle in Bultfontein was, voordat ek my man ontmoet het. Sy het ’n hart van goud gehad.
“Die Boeke vat na aandete saam met die gesin het my geweldig aangegryp, en daarna die sing van Psalms. Dit was voor ek self ‘n dopper geword het. Mooi herinnering, ‘n voorbereiding en voorbeeld vir my.”
En haar seun Joe Duvenage het geskryf: “Ek is so dankbaar as jongste kind van vier (gebore Johannes) om haar my ma te kan noem. Sy het haar kruis met Alzheimer se siekte met waardigheid gedra.
“Ek was bevoorreg om Sondag saam met haar te kon Bybel lees en het saam met haar gebid. Ook dat as dit Sy wil is dat Hy haar sal kom haal. Maandag oggend het Hy haar kom haal.
“Sy het ten spyte van haar siekte in die ouetehuis sonder psalmboek saamgesing wanneer daar dienste en begrafnisse gehou is. So het sy ten spyte van haar siekte nog tot op die einde van Sy grootheid getuig.
“Ons lees nou deur ‘n boekie oor gebed wat in haar ouetehuis kamer was. Sy het in verwronge handskrif by van die dagstukkies geskryf: ‘Dankie, Hemelse Vader, ek het u waarlik lief – dankie dat u soveel tyd na ons luister en ook met ons praat. Here ek het ’n behoefte om by U te sit en na u te luister. Christien Duvenage.’
“Dit doen sy nou voltyds!
“Ons is as familie is dankbaar vir haar in ons lewe en die liefde vir die Here wat sy en pa Peet vir ons van geleer het en ‘n voorbeeld was. Ons dien ’n groot Here!”
29 April 1922 | Hoeksteen van ou Carolina-kerk gelê